# Eurovision Song Contest 2024

|  |
| --- |
| Eurovision Song Contest 2024 |
|  |
|  |
| Datoar |
| Semifinale 1 | 7. mai 2024 |
| Semifinale 2 | 9. mai 2024 |
| Finalen | 11. mai 2024 |
| Vertskap |
| Stad | Malmö Arena i Malmö i Sverige |
| Varigskap |
| Opningsnummer |
| Pausenummer |
| Bidrag |
| Antal bidrag | 37 |
| Attende |  Luxembourg |
| Ikkje med |  Romania |
| Diskvalifisert |  Nederland (frå finalen) |
| Røysting |
| Vinnar |  Sveits med «The Code» av Nemo Mettler |
| Eurovision Song Contest |
| Førre | Liverpool 2023 |
| Neste | *2025* |

**Eurovision Song Contest 2024** var den 68. utgåva av Eurovision Song Contest, den årlege songtevlinga for medlemmane av Den europeiske kringkastingsunionen. Tevlinga fann stad i Malmö i Sverige etter at Loreen og «Tattoo» vann Eurovision Song Contest 2023 for Sverige. Tevlinga blei organisert og produsert av Sveriges Television i samarbeid med EBU. Dette blir den sjuande gongen Sverige står vertskap, og det var tredje gongen Malmö var vertsby for Eurovision Song Contest.

Tevlinga bestod av tre sendingar: ein semifinale tysdag 7. mai, ein semifinale torsdag 9. mai og finalen laurdag 11. mai. Dei tre showa blei arrangert i Malmö Arena, som også husa tevlinga i 2013. Sendingane blei overført direkte til alle deltakarlanda og andre land med senderettar.

Til saman deltok 37 land, like mange som året før. Luxembourg returnerte til Eurovision Song Contest etter å ha vore fråverande sidan 1993. Av deltakarlanda måtte 31 land gjennom ein av dei to semifinalane, der 20 av dei kvalifiserte seg til finalen. I tillegg deltok vertslandet Sverige og dei «fem store landa» i finalen, slik at finalefeltet bestod av 26 land. Vinnaren blei kåra av fagjuryar og sjåarar.

Tevlinga blei vunne av Sveits og Nemo med låten «The Code». Dette var den tredje sigeren til Sveits i Eurovision Song Contest. Nemo blei også den fyrste ikkje-binære personen til å vinne Eurovision Song Contest. Kroatia enda på andreplass etter å ha vunne telefonavrøystinga. Dette er den beste plasseringa til Kroatia i tevlinga. Ukraina, Frankrike og Israel utgjorde resten av topp fem. Noreg deltok med Gåte og låten «Ulveham».

## Bakgrunn

Sverige vann Eurovision Song Contest 2023 i Liverpool i Storbritannia med «Tattoo» og Loreen. Dette var den sjuande sigeren til Sverige i tevlinga, etter at ABBA vann i 1974 med «Waterloo», Herreys i 1984 med «Diggi-loo diggi-ley», Carola i 1991 med «Fångad av en stormvind», Charlotte Perrelli i 1999 med «Take Me to Your Heaven», Loreen i 2012 med Euphoria og Måns Zelmerlöw i 2015 med «Heroes». Som vinnar av 2023-tevlinga vann Sverige samstundes retten til å arrangere Eurovision Song Contest i 2024.

## Deltakande land

Til saman deltok 37 land i tevlinga, blant dei var Luxembourg, som ikkje hadde delteke sidan 1993.

### Semifinale 1

Semifinalen blei arrangert tysdag 7. mai klokka 21.00 sentraleuropeisk sommertid. 15 land deltok i denne semifinalen, og dei ti beste kvalifiserer seg til finalen. Dei førehandskvalifiserte landa Frankrike, Storbritannia og vertslandet Sverige skulle røyste i denne semifinalen. Endeleg startrekkefølgje blei bestemt av produsentane av showet etter at alle bidraga var klåre i midten av mars 2024. Under er ei oversikt over deltakarane i rekkefølgja dei skulle framføre sine bidrag i:

| # | Land | Artist | Song | Språk | Plass | Poeng |
| --- | --- | --- | --- | --- | --- | --- |
| 01 |  Kypros | Silia Kapsis | «Liar» | Engelsk | 6 | 67 |
| 02 |  Serbia | Teya Dora | «Ramonda» | Serbisk | 10 | 47 |
| 03 |  Litauen | Silvester Belt | «Luktelk» | Litauisk | 4 | 119 |
| 04 |  Irland | Bambie Thug | «Doomsday Blue» | Engelsk | 3 | 124 |
| 05 |  Ukraina | Alyona Alyona og Jerry Heil | «Teresa & Maria» | Ukrainsk og engelsk | 2 | 173 |
| 06 |  Polen | Luna | «The Tower» | Engelsk | 12 | 35 |
| 07 |  Kroatia | Baby Lasagna | «Rim Tim Tagi Dim» | Engelsk | 1 | 177 |
| 08 |  Island | Hera Björk | «Scared of Heights» | Engelsk | 15 | 3 |
| 09 |  Slovenia | Raiven | «Veronika» | Slovensk | 9 | 51 |
| 10 |  Finland | Windows95man | «No Rules!» | Engelsk | 7 | 59 |
| 11 |  Moldova | Natalia Barbu | «In the Middle» | Engelsk | 13 | 20 |
| 12 |  Aserbajdsjan | Fahree med Ilkin Dovlatov | «Özünlə apar» | Engelsk og aserbajdsjansk | 14 | 11 |
| 13 |  Australia | Electric Fields | «One Milkali» | Engelsk og yankunytjatjara | 11 | 41 |
| 14 |  Portugal | Iolanda | «Grito» | Portugisisk | 8 | 58 |
| 15 |  Luxembourg | Tali | «Fighter» | Fransk og engelsk | 5 | 117 |

### Semifinale 2

Semifinalen blei arrangert torsdag 7. mai klokka 21.00 sentraleuropeisk sommartid. 16 land deltok i denne semifinalen, og dei ti beste kvalifiserer seg til finalen. Dei førehandskvalifiserte landa Italia, Spania og Tyskland skulle røyste i denne semifinalen. Endeleg startrekkefølgje blei bestemt av produsentane av showet etter at alle bidraga var klåre i midten av mars 2024. Under er ei oversikt over deltakarane i rekkjefølgja dei skulle framføre sine bidrag i:

| # | Land | Artist | Song | Språk | Plass | Poeng |
| --- | --- | --- | --- | --- | --- | --- |
| 01 |  Malta | Sarah Bonnici | «Loop» | Engelsk | 16 | 13 |
| 02 |  Albania | Besa Kokëdhima | «Titan» | Engelsk | 15 | 14 |
| 03 |  Hellas | Marina Satti | «Zari» | Gresk og engelsk | 5 | 86 |
| 04 |  Sveits | Nemo | «The Code» | Engelsk | 4 | 132 |
| 05 |  Tsjekkia | Aiko | «Pedestal» | Engelsk | 11 | 38 |
| 06 |  Austerrike | Kaleen | «We Will Rave» | Engelsk | 9 | 46 |
| 07 |  Danmark | Saba | «Sand» | Engelsk | 12 | 36 |
| 08 |  Armenia | Ladaniva | «Jako» | Armensk | 3 | 137 |
| 09 |  Latvia | Dons | «Hollow» | Engelsk | 7 | 72 |
| 10 |  San Marino | Megara | «11:11» | Spansk og italiensk | 14 | 16 |
| 11 |  Georgia | Nutsa Buzaladze | «Firefighter» | Engelsk | 8 | 54 |
| 12 |  Belgia | Mustii | «Before the Party's Over» | Engelsk | 13 | 18 |
| 13 |  Estland | 5miinust og Puuluup | «(Nendest) narkootikumidest ei tea me (küll) midagi» | Estisk | 6 | 79 |
| 14 |  Israel | Eden Golan | «Hurricane» | Engelsk og hebraisk | 1 | 194 |
| 15 |  Noreg | Gåte | «Ulveham» | Norsk | 10 | 43 |
| 16 |  Nederland | Joost Klein | «Europapa» | Nederlandsk og engelsk | 2 | 182 |

### Finalen

Finalen blei arrangert laurdag 11. mai klokka 21.00 sentraleuropeisk sommartid. 26 land deltok: fjorårsvinnar Sverige, dei fem store landa, dei ti beste frå den fyrste semifinalen og dei ti beste frå den andre semifinalen. Oversikt over finalistane:

| # | Land | Artist | Song | Språk | Plass | Poeng |
| --- | --- | --- | --- | --- | --- | --- |
| 01 |  Sverige | Marcus & Martinus | «Unforgettable» | Engelsk | 9 | 174 |
| 02 |  Ukraina | Alyona Alyona og Jerry Heil | «Teresa & Maria» | Ukrainsk og engelsk | 3 | 453 |
| 03 |  Tyskland | Isaak | «Always on the Run» | Engelsk | 12 | 117 |
| 04 |  Luxembourg | Tali | «Fighter» | Fransk og engelsk | 13 | 103 |
| 05 |  Nederland | Joost Klein | «Europapa» | Nederlandsk og engelsk | Diskvalifisert |
| 06 |  Israel | Eden Golan | «Hurricane» | Engelsk og hebraisk | 5 | 375 |
| 07 |  Litauen | Silvester Belt | «Luktelk» | Litauisk | 14 | 90 |
| 08 |  Spania | Nebulossa | «Zorra» | Spansk | 22 | 30 |
| 09 |  Estland | 5miinust og Puuluup | «(Nendest) narkootikumidest ei tea me (küll) midagi» | Estisk | 20 | 37 |
| 10 |  Irland | Bambie Thug | «Doomsday Blue» | Engelsk | 6 | 278 |
| 11 |  Latvia | Dons | «Hollow» | Engelsk | 16 | 64 |
| 12 |  Hellas | Marina Satti | «Zari» | Gresk og engelsk | 11 | 126 |
| 13 |  Storbritannia | Olly Alexander | «Dizzy» | Engelsk | 18 | 46 |
| 14 |  Noreg | Gåte | «Ulveham» | Norsk | 25 | 16 |
| 15 |  Italia | Angelina Mango | «La noia» | Italiensk | 7 | 268 |
| 16 |  Serbia | Teya Dora | «Ramonda» | Serbisk | 17 | 54 |
| 17 |  Finland | Windows95man | «No Rules!» | Engelsk | 19 | 38 |
| 18 |  Portugal | Iolanda | «Grito» | Portugisisk | 10 | 152 |
| 19 |  Armenia | Ladaniva | «Jako» | Armensk | 8 | 183 |
| 20 |  Kypros | Silia Kapsis | «Liar» | Engelsk | 15 | 78 |
| 21 |  Sveits | Nemo | «The Code» | Engelsk | 1 | 591 |
| 22 |  Slovenia | Raiven | «Veronika» | Slovensk | 23 | 27 |
| 23 |  Kroatia | Baby Lasagna | «Rim Tim Tagi Dim» | Engelsk | 2 | 547 |
| 24 |  Georgia | Nutsa Buzaladze | «Firefighter» | Engelsk | 21 | 34 |
| 25 |  Frankrike | Slimane | «Mon amour» | Fransk | 4 | 445 |
| 26 |  Austerrike | Kaleen | «We Will Rave» | Engelsk | 24 | 24 |

## Sjå òg

* Junior Eurovision Song Contest 2024

## Merknader

## Kjelder

* *Denne artikkelen bygger på «Eurovision Song Contest 2024» frå Wikipedia på bokmål, den 30. november 2023.*

## Bakgrunnsstoff

 Wikimedia Commons har multimedia som gjeld: **Eurovision Song Contest 2024 Den offisielle nettsida til Eurovision Song Contest